Last saved by: dagmara

77 - Cýрат Алмурсалáт /Дохкуьйтурш/
/Маккахь доьссина , 50 аят ду/
Аллах1а ц1арца дόзадόцуш шортá а , дáимнá а болу къинхéтаман Дá волчу

1.Хáддаза /саццаза хьоькхуш/ дохкуьйтучу мехашцá а , 
2.Ч1όг1ачу /луьрачу/ мехашцá а , 
3./мархаш/ яржόчу мехашцá а , 
4./бакъ-харц/ вовшех къастόчаьрцá а , 
5./халкъашка/ Хьéхам кховдόчаьрцá а , 
6./адамаш/ Бехказдáхарна йа /цáрна/ д1ахьéдарна /кхéрам тасарна долчу , цаьрца дуй буу Ас/ . 
7.Баккъаллá а шуна /шéца/ ч1áг1ό йийриг дýжур /хир долуш/ ма ду . 
8.Седарчин нур д1адайъича , 
9.Стигал йáт1ийчá ,  
10.Лаьмнаш /лар йόцуш/ д1атилийча , 
11.Элчанашна /гулбан/ ханйиллича , 
12.Муьлхачу дийне теттина /уьш/ ? 
13./бакъ-хáрц/ Къáстόран /къéмат/ дийне /теттина/ . 
14.Стé хаийтина хьýна х1ун /де/ ду и къáстόран де ? 
15.Ма бáла /хир/ бу-кх оцу дийнахь /и де/ хáрцдечáрна . 
16.Óха х1аллак ца бира ткъа /цáрел/ хьалха /и пайхамарш хáрцбеш/ хилларш ? 
17.Т1áккха цаьрна т1аьхьа /х1аллак хиларé/ бохуьйтур бу Óха вуьйш а , 
18.Иштта /изза/ дийра ду Óха къинош дечаьрнá а . 
19.Ма бáла /хир/ бу-кх оцу /къéмат/ дийнахь /и де/ харцдечáрна . 
20.Óха шу ца кхоьллина к1адбоцучу /όраллин/ хих ?! 
21.Тхаьш и д1атардина /нéнан кийрахь/ тéшамéчу меттигехь , 
22.Билгал бинчу муьрна /6-9 бутт хáнна/ ? 
23.Тхан ницкъ кхéчира /цу т1ехь/ , ма дика /говза/ ницкъ кхочурш ду-кх /Тхо/  
24.Ма бáла /хир/ бу-кх оцу /къéмат/ дийнахь /и де/ хáрцдечáрна . 
25.Óха /шуна/ латта ца дина шá /шу/ чулόцуш -   
26./шен букъ т1éра/ дийнанаш а , /шен кийрара/ белларш а ?! 
27.Óха дира оцу лаьтта т1ехь лекха лаьмнаш , шуна малийра мерза хи . 
28.Ма бáла /хир/ бу-кх оцу /къéмат/ дийнахь /и де/ хáрцдечáрна .
29./керстанашка эра ду/ « Д1аг1ό /х1инца/ аш шá /1áзапах/ харцдеш хиллачуьнга ! 
30.Д1аг1ό /шен/ кхо дáкъа долчу /к1уьран/ 1индаг1é /ц1еран бόданé/ , 
31./шá/ 1индаг1 ца деш , /йа жоьжахатин/ ц1ерах хьалхá ца воккхуш /долчу/ » 
32.Баккъаллá а цό /ц1ерό/ кхуьйсу /туьйсу/ г1áланаш санна /даккхий/ суьйнаш 
33.Баккъаллá а шаьш йолуш санна , мόжа бос беттало /1аьржа/ эмкалш .
34. Ма бáла /хир/ бу-кх оцу /къéмат/ дийнахь /и де/ хáрцдечáрна .
35.Х1ара уьш /пайден долчуьнца/ бист хир бόцу де ду . 
36.Цáрна /бист хила/ пурбá лур дац , т1аккха уьш бехказа боьвра бац . 
37.Ма бáла /хир/ бу-кх оцу /къéмат/ дийнахь /и де/ хáрцдечáрна .
38.Х1ара /бакъ-хáрц/ къáстόран де ду . Óха /тахана/ гулдина шý а , /шоьл/ хьалха /бéхаш/ хилларш а . 
39.Шун /Сýна дуьхьал дáккха/ цхьа х1илла делахь , аш лéладé и Сýна .
40. Ма бáла /хир/ бу-кх оцу /къéмат/ дийнахь /и де/ хáрцдечáрна .
41.Баккъаллá а /Дéлах/ кхоьрурш , /ялсаманин/ 1индаг1ашкахь а , шовданашкахь а , 
42.шаьш сатесначух /долчу/ стоьмашкахь а /зовкх хьоьгуш хир/ бу . 
43./цаьрга эра ду/ « Г1όза даийла , /г1όза/ малийла , аш /диканех/ деш хиллачуна /дуьхьал/ .   
44.Баккъалла а Óха , иштта бéкхам бо дика дечáрна » . 
45.Ма бáла /хир/ бу-кх оцу /къéмат/ дийнахь /и де/ хáрцдечáрна .
46. /цаьрга эра ду/ « Даа аш, зовкх хьéга аш /дуьнéнахь/ к1еззиг /хáнна/ , баккъаллá а шу къинош дийраш ду » .
47. Ма бáла /хир/ бу-кх оцу /къéмат/ дийнахь /и де/ хáрцдечáрна .
48.Шайга : « Дé руку1 /лáмаз/ » - аьлча , ца дόра цáра /и/ руку1 /лáмаз/ . 
49. Ма бáла /хир/ бу-кх оцу /къéмат/ дийнахь /и де/ хáрцдечáрна .
50.Муьлхачу къамéлах тешар бу уьш , цул /Къуръáнах ца тешначул/ т1аьхьа ?! 

01.04.2010